零四年十一月廿四，方外食，見購賞於電視中，張其像。頗自得意，而指之笑問店家曰：「可似我耶？」答曰：「非然，何戲乎，安如君哉。」賡食，談笑良久乃去。逕亡不歸，及陽朔鎮，有雷達站固廢之，匿其中。又使其從棄車於桂林車站，乘公車返。而捕差亦得報，亟往其居，不獲。迨差人蹤跡於雷達站時，華蚤遁去。但見洞口徒餘「李森青到此一遊」之語，深入之，則見其本名於壁上。蓋其亡也，所託名有「劉彬彬、劉森、劉林權、劉林楊、劉桂森、李森青」之類，所營公司亦為「森森」，以其造五行闕木，所以補焉。差人亦因名捕華之事為「啄木」。